ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী গুজরাটে একগুচ্ছ প্রকল্প উদ্বোধন ও জাতির উদ্দেশে উৎসর্গ করেছেন
শুধুমাত্র কংক্রিটের কাঠামোই নয় নিজস্ব বৈশিষ্ট্যে পরিকাঠামো গড়ে তোলাই আজ আমাদের লক্ষ্য : প্রধানমন্ত্রী
ভারতের একবিংশ শতাব্দীর চাহিদা বিংশ শতাব্দীর পন্থা-পদ্ধতিতে মেটানো সম্ভব নয় : প্রধানমন্ত্রী
সায়েন্স সিটির বিনোদনমূলক উপাদান শিশুদের সৃজনশীল হতে উৎসাহিত করবে : প্রধানমন্ত্রী
আমরা রেলকে শুধুমাত্র পরিষেবার জন্য গড়ে তুলছিনা এটিকে সম্পদ হিসেবেও তৈরি করা হচ্ছে : প্রধানমন্ত্রী
দ্বিতীয় ও তৃতীয় স্তরের শহরগুলিতেও অত্যাধুনিক সুযোগ-সুবিধাযুক্ত রেল স্টেশন তৈরি করা হচ্ছে : প্রধানমন্ত্রী
নয়াদিল্লী, ১৬ জুলাই, ২০২১
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে গুজরাটে একগুচ্ছ রেল প্রকল্প উদ্বোধন ও জাতির উদ্দেশে উৎসর্গ করেছেন। তিনি গুজরাট সায়েন্স সিটির অ্যাকোয়াটিক্স ও রোবোটিক্স গ্যালারি এবং প্রকৃতি উদ্যানও উদ্বোধন করেন। শ্রী মোদী গান্ধী নগর ক্যাপিটাল- বারাণসী সুপার ফাস্ট এক্সপ্রেস এবং গান্ধী নগর ক্যাপিটাল ও বারেঠার মধ্যে মেমু ট্রেন পরিষেবার সূচনা করেন।
প্রধানমন্ত্রী এই উপলক্ষ্যে তাঁর ভাষণে জানান, আজ শুধুমাত্র কংক্রিটের কাঠামো তৈরি করাই দেশের লক্ষ্য নয় বরং নিজস্ব বৈশিষ্ট্যে সমৃদ্ধ পরিকাঠামো গড়ে তোলাই এখন মূল লক্ষ্য। স্বাভাবিক পদ্ধতিতে বিনোদনের মাধ্যমে শিশুদের শিক্ষা দিতে হবে এবং সৃজনশীল করে তুলতে হবে। তিনি জানান, সায়েন্স সিটি প্রকল্পের মাধ্যমে বিনোদন এবং নতুন করে সৃজনশীল করে তোলার পরিকল্পনা করা হয়েছে, যার সাহায্যে শিশুদের সৃজনশীল হতে উৎসাহিত করা হবে।
প্রধানমন্ত্রী বলেছেন, সায়েন্স সিটি অ্যাকোয়াটিক গ্যালারিটি এখন আরও বেশি উপভোগ্য হয়ে উঠেছে। এই গ্যালারি শুধুমাত্র দেশের মধ্যেই নয় এশিয়ার মধ্যে এটি সর্বশ্রেষ্ঠ। সারা বিশ্বের সামুদ্রিক জীব বৈচিত্র্যের স্বাদ এখান থেকে পাওয়া যাবে, যার মধ্য দিয়ে এক অভূতপূর্ব অভিজ্ঞতা সঞ্চিত হবে।
শ্রী মোদী বলেন, রোবোটিক্স গ্যালারিতে রোবোটের সঙ্গে সময় কাটানো দারুণ আকর্ষণের বিষয়ই হবেনা, আমাদের তরুণ বন্ধুরা রোবোটিক্সের বিষয়ে উৎসাহিত হবেন এবং তাদের মনে এই বিষয়ে কৌতুহল সৃষ্টি হবে।
প্রধানমন্ত্রী বলেছেন, একবিংশ শতাব্দীর ভারতের চাহিদা বিংশ শতাব্দীর পন্থা-পদ্ধতির মাধ্যমে পূরণ করা যাবেনা। এ কারণে রেলের নতুন সংস্কারের প্রয়োজন। বর্তমান উদ্যোগের ফলে রেল এখন শুধু পরিষেবাই দেবেনা এটি সম্পদ হিসেবে গড়ে উঠবে। আজ দেশের বড় বড় রেল স্টেশনগুলির আধুনিকীকরণ করা হচ্ছে। দ্বিতীয় এবং তৃতীয় স্তরের শহরগুলিতেও ওয়াইফাই সুবিধাযুক্ত রেল স্টেশন তৈরির কাজ চলছে। প্রহরী বিহীন লেভেল ক্রসিং ব্রডগেজ লাইনের ওপর থেকে সরিয়ে নেওয়ার ফলে মানুষের সুরক্ষা বাড়ছে।
শ্রী মোদী ভারতের মতো বৃহৎ রাষ্ট্রে রেলের গুরুত্বপূর্ণ ভূমিকার ওপর জোর দিয়েছেন। তিনি বলেন রেল উন্নয়ন ও সুযোগ-সুবিধার নতুন মাত্রা নিয়ে এসেছে। বিগত কয়েক বছরের প্রয়াসের ফলে প্রথমবারের মতো উত্তর পূর্বাঞ্চলের রাজ্যগুলির রাজধানীতে রেল পরিষেবা পৌঁছেছে। “আজ বারনগর এই সম্প্রসারণের একটি অংশ। বারনগর স্টেশনের সঙ্গে আমার জীবনের অনেক স্মৃতি জড়িয়ে আছে। নতুন স্টেশনটি দেখতে খুবই সুন্দর হয়েছে। নতুন ব্রডগেজ লাইন বসানোর ফলে বারনগর-মধেরা-পাটন ঐতিহ্যবাহী সার্কিট আরও ভালো রেল পরিষেবা এখন থেকে পাবে।“
প্রধানমন্ত্রী বলেন, নতুন ভারতের উন্নয়ন এখন থেকে দুটি লাইনের ওপর দিয়ে একইসঙ্গে যাবে। আধুনিকতা একটি লাইন দিয়ে এগোবে আর অন্য লাইন দরিদ্র, কৃষক এবং মধ্যবিত্ত মানুষের কল্যাণ নিশ্চিত করবে।
CG/CB/NS
(
প্রধানমন্ত্রীরদপ্তর
প্রধানমন্ত্রী আগামী ১৪ নভেম্বর প্রধানমন্ত্রী আবাস যোজনা- গ্রামীণ  প্রকল্পের আওতাভুক্ত ত্রিপুরার ১.৪৭ লক্ষ সুবিধাভোগীকে প্রথম কিস্তির টাকা হস্তান্তর করবেন
নয়াদিল্লী, ১৩ নভেম্বর, ২০২১
প্রধানমন্ত্রী শ্রী নরেন্দ্র মোদী আগামী ১৪ নভেম্বর বেলা ১টায় ভিডিও কনফারেন্সের মাধ্যমে প্রধানমন্ত্রী আবাস যোজনা- গ্রামীণ  প্রকল্পের আওতাভুক্ত ত্রিপুরার ১.৪৭ লক্ষ সুবিধাভোগীকে প্রথম কিস্তির টাকা হস্তান্তর করবেন। এরফলে সুবিধাভোগীদের ব্যাঙ্ক অ্যাকাউন্টে সরাসরি প্রায় ৭০০ কোটি টাকা জমা হবে।
ত্রিপুরার অনন্য ভৌগলিক- জলবায়ু পরিস্থিতির পরিপ্রেক্ষিতে প্রধানমন্ত্রী ‘কাঁচা বাড়ি’তে বসবাসকারীদের উপর বিশেষভাবে নজর দিয়েছেন। বহু সংখ্যক মানুষ যাতে এক সঙ্গে থাকতে পারেন, তার জন্য ‘পাকা বাড়ি’ নির্মাণে এই উদ্যোগ নেওয়া হয়েছে।
কেন্দ্রীয় গ্রামোন্নয়ন মন্ত্রী এবং ত্রিপুরার মুখ্যমন্ত্রী এই অনুষ্ঠানে উপস্থিত থাকবেন।
CG/SS/NS
(
স্বাস্থ্যওপরিবারকল্যাণমন্ত্রক
ভারতে সংক্রমণের হার ক্রমশ কমছে
মোট সংক্রমিতের ১২.১ শতাংশ বর্তমানে চিকিৎসাধীন
পর পর ৪ দিন সংক্রমিত চিকিৎসাধীনের সংখ্যা ৯ লক্ষের কম রয়েছে
নয়াদিল্লী, ১২ অক্টোবর, ২০২০
ভারতে সংক্রমিত চিকিৎসাধীনের সংখ্যা ক্রমশ হ্রাস পাচ্ছে। একমাস পর, ৪ দিন ধরে সংক্রমিত চিকিৎসাধীনের সংখ্যা ৯ লক্ষের কম। বর্তমানে দেশে সংক্রমিত চিকিৎসাধীনের সংখ্যা ৮ লক্ষ ৬১ হাজার ৮৫৩- মোট সংক্রমিতের মাত্র ১২.১ শতাংশ।
দেশে মোট ৬১ লক্ষ ৪৯ হাজার ৫৩৫ জন কোভিড মুক্ত হয়েছেন। সুস্থ হয়ে ওঠার থেকে সংক্রমিত চিকিৎসাধীনের সংখ্যা কমে হয়েছে ৭২ লক্ষ ৮৭ হাজার ৬৮২। গত ২৪ ঘন্টায় ৭১ হাজার ৫৫৯ জন আরোগ্য লাভ করেছেন। নতুন করে সংক্রমিত হয়েছেন ৬৬ হাজার ৭৩২ জন। দেশে আরোগ্য লাভের হার ৮৬.৩৬ শতাংশ।
১০টি রাজ্য ও কেন্দ্রশাসিত অঞ্চলে নতুন করে কোভিড মুক্তদের মধ্যে ৭৭ শতাংশ বাস করেন। মহারাষ্ট্র এবং কর্ণাটকে একদিনে ১০ হাজারের বেশি সুস্থ হয়ে উঠেছেন।
সংক্রমিতদের মধ্যে ৮১ শতাংশই বাস করেন ১০টি রাজ্য ও কেন্দ্রশাসিত অঞ্চলে। মহারাষ্ট্রে নতুন করে ১০ হাজারের বেশি ও কর্ণাটক ও কেরলে ৯ হাজারের বেশি মানুষ সংক্রমিত হয়েছেন।
গত ২৪ ঘন্টায় ৮১৬ জন মারা গেছেন। এরমধ্যে ৮৫ শতাংশ মৃত্যুই ১০টি রাজ্য ও কেন্দ্রশাসিত অঞ্চলের ঘটনা। মহারাষ্ট্রে ৩০৯ জন অর্থাৎ মোট মৃত্যুর ৩৭ শতাংশ ঘটনা ঘটেছে।
CG/CB/NS
(
নারীওশিশুবিকাশমন্ত্রক
ডিগ্রি সার্টিফিকেট ও পাসপোর্টে পিতার নাম উল্লেখ প্রসঙ্গে
নয়াদিল্লি, ২৫ জুলাই, ২০১৯
কেন্দ্রীয় মহিলা ও শিশু কল্যাণ মন্ত্রক ২০১৭’র ১১ই এপ্রিল কেন্দ্রীয় মানবসম্পদ উন্নয়ন মন্ত্রককে পাঠানো চিঠিতে ছাত্রছাত্রীদের ডিগ্রি সার্টিফিকেট দেওয়ার সময় সার্টিফিকেটে প্রয়োজন ব্যতীত পিতার নাম উল্লেখ না করতে বলেছে। এছাড়াও, মন্ত্রক ২০১৬’র ১৫ই এপ্রিল বিদেশ মন্ত্রককে লেখা এক চিঠিতে অনুরোধ জানায় যে, মা এবং শিশুর ইচ্ছা ছাড়া পাসপোর্টে বাবার নাম যেন উল্লেখ না করা হয়। এর আগে ২০১৬’র ২৪শে জুন বিদেশ মন্ত্রককে লেখা এক চিঠিতে, একজন মহিলা ভিসা সংগ্রহের সময় তাঁর স্বামী বা সন্তানের বাবার নাম উল্লেখ করার ক্ষেত্রে যে সমস্যার মুখোমুখী হন, মন্ত্রক তার কথাও উল্লেখ করেছে। একইভাবে, বিবাহ বিচ্ছেদ মহিলা যদি তাঁর প্রাক্তন স্বামীর কাছ থেকে ‘নো অবজেকশন সার্টিফিকেট’ নিয়ে পাসপোর্ট সংগ্রহ করেন, সেক্ষেত্রে কি সমস্যা দেখা দিতে পারে, তাও চিঠিতে উল্লিখিত হয়েছে।
মহিলা ও শিশু কল্যাণ মন্ত্রকের চিঠিগুলিতে বিবাহের পর পৃথক হয়ে যাওয়া মহিলা বা বিবাহ বিচ্ছেদের পর সেই মহিলা যে সমস্যার সম্মুখীন হন, সেকথাই তুলে ধরা হয়েছে। আরও উল্লেখ করা হয়েছে যে, সন্তানের সার্টিফিকেট, পাসপোর্ট বা ভিসা সংগ্রহের সময় পিতার নাম উল্লেখ না করলে কি ধরণের সম্মুখীন হতে হয়েছে।
রাজ্যসভায় আজ এক লিখিত জবাবে এই তথ্য জানিয়েছেন কেন্দ্রীয় মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি।
CG/BD/SB
(Visitor Counter : 94
প্রধানমন্ত্রীরদপ্তর
যশোরেশ্বরী কালী শক্তিপীঠে পুজো দিলেন প্রধানমন্ত্রী
নতুন দিল্লি, ২৫ মার্চ, ২০২১
প্রধানমন্ত্রী শ্রী নরেন্দ্র মোদী বাংলাদেশ সফরের দ্বিতীয় দিনের শুরুতে কালী মাতার আর্শিবাদ গ্রহণ করলেন । প্রধানমন্ত্রী সাতক্ষীরার যশোরেশ্বরী কালী শক্তিপীঠে পুজো দিয়েছেন । এই শক্তিপীঠ পৌরানিক ঐতিহ্যের ৫১ পীঠের অন্যতম । প্রধানমন্ত্রী হাতের তৈরি সোনার প্রলেপ দেওয়া কালী মাতার রূপোর মুকুট প্রদান করেন । এই মুকুট স্থানীয় কারিগরেরা ৩ সপ্তাহ ধরে তৈরি করেছেন ।
বন্ধুত্বের হাত বাড়িয়ে প্রধানমন্ত্রী এই মন্দিরের সঙ্গে সংযুক্ত কমিউনিটি হল তথা ঘূর্ণিঝড় থেকে বাঁচার জন্য আশ্রয় কেন্দ্র নির্মানের জন্য আর্থিক অনুদানের কথা ঘোষণা করেন । এই আশ্রয় কেন্দ্রটি মন্দিরের বার্ষিক কালীপুজো এবং মেলার সময় ভক্তগণ ব্যবহার করতে পারবেন ও সমস্ত ধর্মের মানুষ ঝড়ের সময় নিরাপদ আশ্রয়স্থল হিসেবে এটি ব্যবহার করতে পারবেন ।
নির্বাচনকমিশন
নির্বাচন কমিশন নাসিকের পুলিশ পর্যবেক্ষক এবং নাসিক পশ্চিম জেলার এক রিটার্নিং অফিসারকে বদলি করেছে
নয়াদিল্লি, ১৮ অক্টোবর, ২০১৯
মহারাষ্ট্রের নির্বাচনী প্রস্তুতি পর্যালোচনা করার সময় নির্বাচন কমিশন নাসিকের পুলিশ পর্যবেক্ষক এবং নাসিক জেলার একজন রিটার্নিং অফিসারকে বদলি করেছে।
ঐ পুলিশ পর্যবেক্ষকের কাজ সন্তোষজনক ছিল না। সেই কারণে তাঁকে তাঁর দায়িত্ব থেকে অব্যাহতি দেওয়া হয়েছে। নাসিক জেলার একটি বিধানসভা কেন্দ্রে ভোটারদের স্লিপ বন্টনের মতো গুরুত্বপূর্ণ কাজে যথাযথ অগ্রগতি না হওয়ায় কমিশন ১২৫ নাসিক পশ্চিম কেন্দ্রের রিটার্নিং অরিসারকে সরিয়ে দেওয়ার সিদ্ধান্ত নিয়েছে। নতুন আধিকারিকরা আজ থেকেই কাজে যোগদান করছেন।
CG/CB/DM
(Visitor Counter : 71
যুবওক্রীড়াবিষয়কমন্ত্রক
যুবসম্প্রদায়ের চরিত্র গঠন এবং ব্যক্তিত্বের বিকাশ
নয়াদিল্লি, ২৪ জুন ২০১৯
সমাজসেবার মাধ্যমে ছাত্রছাত্রীদের ব্যক্তিত্বের বিকাশ ঘটানোর লক্ষ্যে ১৯৬৯ সালে ন্যাশনাল সার্ভিস স্কিম চালু করা হয়েছিল। কেন্দ্রীয় সহায়তাপুষ্ট এই প্রকল্পটি যুব ও ক্রীড়া মন্ত্রক রূপায়ণ করে থাকে। সরকার পরিচালিত বিভিন্ন সমাজসেবামূলক কর্মসূচিতে দশম ও দ্বাদশ শ্রেণীর ছাত্রছাত্রীদের পাশাপাশি প্রযুক্তি প্রতিষ্ঠান, কলেজ পড়ুয়া এবং বিশ্ববিদ্যালয় স্তরের পড়ুয়াদের সুযোগ করে দিতেই এই কর্মসূচি চালু করা হয়েছিল।
কেন্দ্রীয় সরকার ২০১৯-২০ অর্থবর্ষে এই প্রকল্পের জন্য ১৬০ কোটি টাকা বাজেট বরাদ্দ করে। সমাজসেবামূলক কাজকর্মের পাশাপাশি, এই প্রকল্পের ৫০০ জন মহিলা স্বেচ্ছাসেবীকে আত্মরক্ষার প্রশিক্ষণও দেওয়া হয়েছে। প্রকল্পের স্বেচ্ছাসেবীরা প্রত্যেক স্বেচ্ছাসেবা-বর্ষে ১২০ ঘন্টা শ্রমদান করে থাকেন। স্বেচ্ছাসেবীদের শ্রমদান সামাজিক সম্প্রীতি, স্বাক্ষরতা, লিঙ্গসাম্য, জীবনমুখী শিক্ষা, বিপর্যয় ব্যবস্থাপনা, স্বচ্ছতা অভিযান, প্রাকৃতিক সম্পদের সংরক্ষণের মতো গুরুত্বপূর্ণ কাজে যুক্ত ছিল।
রাজ্যসভায় আজ এক প্রশ্নের লিখিত এই তথ্য দেন কেন্দ্রীয় যুব ও ক্রীড়া বিষয়ক প্রতিমন্ত্রী শ্রী কিরেণ রিজিজু।
CG/BD/SB
(Visitor Counter : 74
শিল্পওবাণিজ্যমন্ত্রক
রাজ্যগুলির ক্রমতালিকায় অগ্রগতি
নতুন দিল্লি, ০৩ই ফেব্রুয়ারী, ২০২১
শিল্প উৎসাহ এবং অভ্যন্তরীণ বাণিজ্য দপ্তর, রাজ্যগুলির সংস্কার বাস্তবায়ন পরিকল্পনা  অনুযায়ী ২০২০র ৫ই সেপ্টেম্বরের মূল্যায়ন অনুসারে রাজ্য ও কেন্দ্রশাসিত অঞ্চলের একটি তালিকা প্রকাশ করেছে। তথ্য ও স্বচ্ছতা, শ্রমিকদের সুরক্ষা নিয়ন্ত্রণ, নির্মাণ কাজে অনুমতির সহজলভ্যতা, এক জানলা ব্যবস্থা, পরিদর্শন, কর প্রদান, নিবন্ধীকরণের পরিবেশ, কার্যকারিতা সংক্রান্ত অনুমোদন প্রাপ্তি, ভূমি প্রশাসন, সম্পত্তি হস্তান্তর, চুক্তি বাস্তবায়ন ও জমির সহজলভ্যতা এবং জমি বরাদ্দ – এই বিষয়গুলির উপর ভিত্তি করে ১৮৭টি সংস্কারমূলক উদ্যোগের মূল্যায়নের মধ্যদিয়ে এই তালিকা তৈরি হয়েছে। পশ্চিমবঙ্গ, তালিকায় সপ্তম স্থানে আছে।
প্রসঙ্গত ২০১৯ –এর এসআরএপি অনুযায়ী আগের বছরের থেকে কোনো কোনো রাজ্য ও কেন্দ্রশাসিত অঞ্চলের মানোন্নয়ন হয়েছে। কোনো কোনো রাজ্য ও কেন্দ্রশাসিত অঞ্চলের তালিকায় অবনমনও হয়েছে। বিশ্ব ব্যাঙ্কের আন্তর্জাতিক স্তরে ব্যবসা করার ক্রমতালিকা তৈরির পদ্ধতি অনুসরণ করে এই তালিকা তৈরি করা হয়।
বিভিন্ন পেশাদার এবং শিল্প সংস্থার সঙ্গে যুক্ত ব্যক্তিদের থেকে পরামর্শ নিয়ে ২০১৯ –এর এসআরএপি –র মূল্যায়ন করা হয়েছে। রাজ্য এবং কেন্দ্রশাসিত অঞ্চলগুলিকে নানা ধরণের সংস্কার গ্রহণে উৎসাহিত করা হয়েছে। শিল্প উৎসাহ এবং অভ্যন্তরীণ বাণিজ্য দপ্তর, ২০২০র এসআরএপি তৈরির জন্য ৩০১টি বিষয়ে বিবেচনা করবে। এক্ষেত্রে ১৫টি সংস্কারমূলক উদ্যোগ বিবেচিত হবে। ব্যবসা – বাণিজ্যে লাইসেন্স, স্বাস্থ্য পরিষেবা, ওজন ও বিভিন্ন বিষয়ের পরিমাপ করার পদ্ধতি, অগ্নি নির্বাপন ক্ষেত্রে এনওসি সংগ্রহ, সিনেমা হল, টেলিকম, চলচ্চিত্রের শ্যুটিং, আতিথেয়তা এবং পর্যটন, এই তালিকায় যুক্ত হয়েছে।
রাজ্য ও কেন্দ্রশাসিত অঞ্চলগুলিকে বিভিন্ন ক্ষেত্রে সংস্কার বাস্তবায়নের জন্য নভেম্বর, ডিসেম্বর এবং জানুয়ারী মাসে কয়েকটি ওয়েবিনারের মাধ্যমে পরামর্শ দেওয়া হয়েছে। সংস্কারের ক্ষেত্রে প্রয়োজনীয় চাহিদাগুলি বোঝাতে ২০২০র ১৬ই নভেম্বর বিভিন্ন প্রশ্ন সম্বলিত একটি উত্তরমালা তৈরি করা হয়েছে।
লোকসভায় আজ এক প্রশ্নের লিখিত জবাবে শিল্প ও বাণিজ্য প্রতিমন্ত্রী শ্রী সোম পরকাশ এই তথ্য জানিয়েছেন।
বৈদ্যুতিন ও তথ্যপ্রযুক্তি মন্ত্রক
পরিচয়ের প্রমাণপত্র হিসেবে আধার গ্রহণ করার আগে তা যাচাই করে নিন: ইউআইডিএআই
যথাযথ পরিচয়ের জন্য এবং সম্ভাব্য অপব্যবহার রুখতে আধার যাচাই করুন
নয়াদিল্লি, ২৪ নভেম্বর, ২০২২
কোনো ব্যক্তির পরিচয় হিসেবে আধার কার্ড বা বৈদ্যুতিন আকারে গ্রহণ করার আগে তা যাচাই করে নিতে হবে।
ভারতের বিশেষ পরিচয়পত্র সংক্রান্ত কর্তৃপক্ষ ইউআইডিএআই আধারধারীর সম্মতিক্রমে আধার নম্বর যাচাই করে দেয় এবং এটি এম আধার, আধার পিভিসি, ই-আধার বা আধার চিঠির মতো যে কোন আধারের সত্যতা নিরূপণ করে।
যেকোন অসামাজিক কাজকর্ম ও আধারের অপব্যবহার রুখতে এই পদক্ষেপ জরুরি। ইউআইডিএআই জানিয়েছে যেকোন ১২ সংখ্যার নম্বরই আধার নয়। আধার সংক্রান্ত নথিপত্র নকল করার বিষয়টি ইতিমধ্যেই ধরা পড়েছে। এ ধরনের জালিয়াতি শাস্তিযোগ্য অপরাধ। আধার আইনের ৩৫ নম্বর ধারা অনুযায়ী জরিমানাও করা হবে।
ইউআইডিএআই বিভিন্ন রাজ্য সরকারকে এই আধার যাচাইয়ের বিষয়টিকে জোর দেওয়ার অনুরোধ জানিয়েছে। পরিচয়পত্র হিসেবে যখনই আধার জমা দেওয়া হবে তখন যেন যথাযথ নিয়ম মানা হয় সে বিষয়ে প্রয়োজনীয় নির্দেশিকা দিতেও রাজ্যগুলিকে বলা হয়েছে।
আধারে থাকা কিউআর কোড ব্যবহার করে আধার যাচাই করা যায়। এম আধার অ্যাপ বা আধার কিউআর কোড স্ক্যানারের মাধ্যমে কিউ আর কোড পরীক্ষা করা সম্ভব। অ্যান্ড্রয়েড ও আইওএস এই দু ধরনের মোবাইল ফোনে বিনামূল্যে কিউআর কোড স্ক্যানারের সুবিধা রয়েছে।
PG/PM/NS
(Visitor Counter : 95
প্রতিরক্ষামন্ত্রক
আত্মনির্ভর ভারত অভিযানের অঙ্গ হিসেবে ভারতীয় সেনার জন্য মোবাইল ইন্টিগ্রেটেড নেটওয়ার্ক টার্মিনাল 
নতুন দিল্লি, ১২ মার্চ, ২০২১
১) শক্তিশালী যোগাযোগ ব্যবস্থা সবসময়ই সেনাবাহিনীর লড়াইতে সহায়তা করেছে। যোগাযোগের প্রযুক্তির অগ্রগতির ফলে সেনাবাহিনী তা ব্যবহার করে বিভিন্ন সমস্যার সমাধান করেছে।
২) উন্নত প্রযুক্তি ব্যবহারের ভারতীয় সেনা মোবাইল ইন্টিগ্রেটেড নেটওয়ার্ক টার্মিনাল  ব্যবহার করতে চলেছে। এই ব্যবস্থার মাধ্যমে উপগ্রহ মারফত শব্দ, ছবি এবং তথ্য সংগ্রহ করা যাবে। এজন্য ১১ টি ভারতীয় শিল্প সংস্থার পক্ষ থেকে প্রকল্প পেশ করা হয়েছে। পরে অবশ্য নিয়ম অনুসারে একটি সংস্থার সাথে চুক্তি করা হবে।
৩) মিন্ট পদ্ধতির বিকাশের জন্য প্রতিরক্ষা ক্ষেত্রে আত্মনির্ভর ভারত অভিযান ভারতীয় সেনার যোগাযোগ ব্যবস্থা এবং ক্ষমতা অনেকটাই বাড়িয়ে তুলবে।
জাহাজচলাচলমন্ত্রক
বন্দর ও ডক কর্মীদের জন্য মজুরি সংক্রান্ত নতুন চুক্তি স্বাক্ষরিত
নয়াদিল্লি, ৩০ আগস্ট, ২০১৮
বন্দর ও ডকগুলিতে কর্মরত গ্রুপ ‘সি’ ও ‘ডি’ শ্রেণীর কর্মীদের মজুরি সংক্রান্ত এক নতুন চুক্তি স্বাক্ষরিত হয়েছে। মুম্বাইয়ে এই চুক্তি স্বাক্ষর অনুষ্ঠানে কেন্দ্রীয় জাহাজ চলাচল, সড়ক পরিবহণ তথা জাতীয় মহাসড়ক মন্ত্রী শ্রী নীতিন গড়করি উপস্থিত ছিলেন। নতুন এই চুক্তির ফলে গ্রুপ ‘সি’ ও ‘ডি’ শ্রেণীভুক্ত কর্মীরা মূল বেতন ও মহার্ঘ্যভাতার ওপর ১০.৬ শতাংশ অতিরিক্ত অর্থ পাবেন। সর্বনিম্ন গ্রেডের কর্মীদের বেতনক্রম হবে ২০,৯০০-৪৩,৬০০ টাকা পর্যন্ত এবং সবথেকে উচ্চ গ্রেডের কর্মীদের মূল বেতনক্রমের পরিমাণ গিয়ে দাঁড়াবে ৩৬,৫০০-৮৮,৭০০ টাকায়।
এই চুক্তির ফলে দেশের সমস্ত প্রধান বন্দর ও ডকগুলিতে কর্মরত ৩২ হাজারেরও বেশি কর্মী এবং গ্রুপ ‘সি’ ও ‘ডি’ শ্রেণীর ১ লক্ষ ৫ হাজার পেনশনভোগী উপকৃত হবেন। এর ফলে বার্ষিক ৬৫০ কোটি টাকা অতিরিক্ত খরচ হবে।
অনুষ্ঠানে শ্রী গড়করি বলেন, প্রধানমন্ত্রী শ্রী নরেন্দ্র মোদীর স্বপ্নই হল সাধারণ মানুষের কল্যাণসাধন। কেন্দ্রীয় সরকার এই বিষয়টির ওপর সর্বোচ্চ অগ্রাধিকার দিচ্ছে। দেশের প্রধান বন্দরগুলির আর্থ-সামাজিক পরিবর্তনের অন্যতম চালিকাশক্তি হয়ে উঠছে বলেও তিনি অভিমত প্রকাশ করেন। ২০১৭ সালের পয়লা জানুয়ারি থেকে মজুরি সংক্রান্ত এই চুক্তি কার্যকর হচ্ছে। উল্লেখ করা যেতে পারে, রাষ্ট্রায়ত্ত ক্ষেত্রগুলিতে মজুরি বৃদ্ধির বিষয়টি দশ বছরের সময়সীমায় ধার্য করা হয়ে থাকলেও বন্দর ক্ষেত্রের কর্মীদের স্বার্থে প্রতি পাঁচ বছরে এ ধরণের সিদ্ধান্ত নেওয়া হয়।
CG/BD/DM/…
(Visitor Counter : 85
সংখ্যালঘুবিষয়কমন্ত্রক
সংখ্যালঘু বিষয়ক মন্ত্রী শ্রী মুক্তার আব্বাস নাকভি দেশের গ্রামীণ ও প্রত্যন্ত এলাকায় করোনা টিকা সম্পর্কে সচেতনতা সৃষ্টির লক্ষ্যে দেশব্যাপী “জান হ্যায়, তো জাঁহান হ্যায়” কর্মসূচির সূচনা করেছেন
নতুন দিল্লি, ২১ জুন, ২০২১
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি আজ দেশের গ্রামীণ ও প্রত্যন্ত এলাকায় করোনা টিকা সম্পর্কে সচেতনতা সৃষ্টির লক্ষ্যে দেশব্যাপী “জান হ্যায়, তো জাঁহান হ্যায়” কর্মসূচির সূচনা করেছেন এবং এই চলতি টিকাকরণ অভিযান সম্পর্কে উদ্দেশ্য প্রণোদিতভাবে গুজব ও আশঙ্কা ছড়িয়ে দেওয়ার বিরুদ্ধে ‘চূর্ণ ও দমন’ প্রচারাভিযানের শুরু করেছেন।
উত্তরপ্রদেশের রামপুরের চামুরাই প্রাথমিক স্বাস্থ্য কেন্দ্র থেকে এই অভিযান শুরু করে শ্রী নাকভি জানান, টিকা নেওয়ার প্রতি দ্বিধা মানেই করোনাকে আমন্ত্রণ জানানো।
শ্রী নাকভি বলেন, বেশ কিছু স্বার্থান্বেষী মানুষ দেশের কয়েকটি অঞ্চলে করোনা টিকা সম্পর্কে গুজব ও আশঙ্কা ছড়িয়ে দেওয়ার প্রয়াস চালাচ্ছে। তারা মানুষের স্বাস্থ্য ও সুস্বাস্থ্যের শত্রু। মন্ত্রী বলেন, সংখ্যালঘু বিষয়ক মন্ত্রক সহ বিভিন্ন সামাজিক শিক্ষামূলক প্রতিষ্ঠান, এনজিও এবং মহিলা স্বনির্ভর গোষ্ঠী করোনা টিকা সম্পর্কে সচেতনতামূলক প্রচারাভিযান শুরু করেছে। এই অভিযানের আওতায় বিভিন্ন ধর্মীয় নেতৃবৃন্দ, সামাজিক শিক্ষামূলক সাংস্কৃতিক, চিকিৎসা, বিজ্ঞান এবং অন্যান্য ক্ষেত্রের বিশিষ্ট ব্যক্তিরা মানুষকে টিকা নেওয়ার জন্য কার্যকরি বার্তা প্রদান করছেন। এমনকি পথ নাটিকারও আয়োজন করা হচ্ছে।
তিনি বলেন, ভারতের তৈরি দুটি করোনা টিকাই কার্যকর। এটি বিজ্ঞানীদের কঠোর পরিশ্রমের ফল। এই টিকা করোনার বিরুদ্ধে লড়াইয়ে একেবারেই নিরাপদ ও কর্যকরি অস্ত্র। তিনি বলেন, প্রত্যেক যোগ্য ব্যক্তিরই করোনা অতিমারী থেকে ভারতকে মুক্ত করতে টিকা গ্রহণ করা উচিত। শ্রী নাকভি জানান, সংখ্যালঘু বিষয়ক মন্ত্রকের ‘নাই রোশনি’ প্রকল্পের আওতায় রাজ্য হজ কমিটি, ওয়াকফ বোর্ড, কেন্দ্রীয় ওয়াকফ পর্ষদ, মৌলানা আজাদ শিক্ষা প্রতিষ্ঠান, বিভিন্ন সামাজিক শিক্ষা প্রতিষ্ঠান, এনজিও, মহিলা স্বনির্ভর গোষ্ঠীকে এই সচেতনতামূলক প্রচারে অন্তর্ভুক্ত করা হয়েছে। এই সংস্থাগুলি করোনা অতিমারী মোকাবিলায় সাধারণ মানুষকে টিকা গ্রহণের জন্য উৎসাহিত করবে। দিল্লির জামা মসজিদের শাহী ইমাম সহ একাধিক ব্যক্তিত্ব করোনা টিকা সম্পর্কে সচেতনতা তৈরি করার জন্য কার্যকরি বার্তা দিয়েছেন এবং আবেদন রেখেছেন। করোনা টিকা সম্পর্কে সচেতন করে তোলার জন্য বিশিষ্ট ব্যক্তিদের ভিডিও বার্তাগুলি সামাজিক যোগাযোগ প্ল্যাটফর্মে তুলে ধরা হয়েছে। শ্রী নাকভি জনান, প্রধানমন্ত্রী শ্রী নরেন্দ্র মোদীর নেতৃত্বে সরকার ভারতে বিশ্বের বৃহত্তম করোনা টিকা অভিযান পরিচালনা করছে। দেশে এখনও পর্যন্ত কয়েকটি কোটি মানুষকে টিকা দেওয়া হয়েছে। বিশ্বের অন্যান্য দেশের তুলনায় ভারতে করোনা টিকাদানের হার যথেষ্টই বেশি। শ্রী নাকভি বলেন, সংকল্প ও আত্মসংযমের মধ্য দিয়েই করোনাকে পরাজিত করা সম্ভব। এক্ষেত্রে সরকার ও সমাজকে ঐক্যবদ্ধভাবে কাজ করতে হবে। তবেই দেশ সঙ্কট থেকে মুক্তিলাভ করবে।
CG/SS/SKD
(Visitor Counter : 147
প্রধানমন্ত্রীরদপ্তর
জাতীয় ভোটদাতা দিবসে জনগণকে প্রধানমন্ত্রীর শুভেচ্ছা
নয়াদিল্লি, ২৫ জানুয়ারি, ২০১৯
প্রধানমন্ত্রী শ্রী নরেন্দ্র মোদী জাতীয় ভোটদাতা দিবস উপলক্ষে জনগণকে শুভেচ্ছা জানিয়েছেন।
প্রধানমন্ত্রী বলেছেন :
“জাতীয় ভোটদাতা দিবসের শুভেচ্ছা। স্থানীয়, রাজ্য ও জাতীয় পর্যায়ে গণতান্ত্রিক প্রক্রিয়ায় অব্যর্থভাবে অংশগ্রহণের মাধ্যমে আমাদের গণতন্ত্রকে আরও মজবুত করে তোলার লক্ষ্যে এই দিনটি আমাদের অঙ্গীকারকে আরও সুদৃঢ় করে। আপনাদের সকলের এরকম অংশগ্রহণ এক নতুন ভারত গঠনে সুদূরপ্রসারী হয়ে উঠবে।
আমি বিশেষ করে, তরুণ প্রজন্মের বন্ধুদের যাঁরা এখনও ভোটদাতা হিসেবে নিজেদের নাম নথিভুক্ত করেননি, তাঁদের নাম নথিভুক্তিকরণের ব্যাপারে সমাজের সর্বস্তরের মানুষকে সচেতনতা গড়ে তোলার অনুরোধ জানাই। প্রতিটি ভোট আমাদের গনতন্ত্রের বন্ধনকে আরও সুদৃঢ় করে।”
CG/BD/DM
(Visitor Counter : 80
প্রধানমন্ত্রীরদপ্তর
দেরাদুনের ছাত্র অনুরাগ রামোলা অত্যন্ত অল্প বয়সে জাতীয় স্বার্থসংশ্লিষ্ট বিভিন্ন বিষয়ে যে দৃষ্টিভঙ্গির পরিচয় দিয়েছেন তাতে চমৎকৃত হয়ে তাকে চিঠি লিখলেন প্রধানমন্ত্রী
“আগামী দিনে শক্তিশালী ও সমৃদ্ধ ভারত গড়তে আমাদের তরুণ প্রজন্মের অবদান অত্যন্ত গুরুত্বপূর্ণ হতে চলেছে”
নতুন দিল্লি, ১১ মার্চ, ২০২২
দেশের তরুণ প্রজন্মের, বিশেষত পড়ুয়াদের মনোবল বাড়াতে প্রধানমন্ত্রী নরেন্দ্র মোদী নিয়মিতভাবে তাদের সঙ্গে মতবিনিময় করে থাকেন। ‘মন কি বাত’ হোক, বা ‘পরীক্ষা পে চর্চা’ অথবা ব্যক্তিগত আলাপচারিতা, সব ক্ষেত্রেই তরুণদের উদ্বেগ ও কৌতুহলের ক্ষেত্রগুলি বুঝে প্রধানমন্ত্রী মোদী তাদের উৎসাহিত করেন। আবারও তার নিদর্শন পাওয়া গেলো। দেরাদুনের একাদশ শ্রেণীর ছাত্র অনুরাগ রামোলা-র চিঠির জবাব দিয়ে তার শিল্পচিন্তা ও ভাবনার ভূয়সী প্রশংসা করলেন প্রধানমন্ত্রী।
অনুরাগের ভাবনা-চিন্তায় চমৎকৃত হয়ে প্রধানমন্ত্রী তাঁর চিঠিতে লিখেছেন, “তোমার চিঠির প্রতিটি ছত্রে এবং ভারতের স্বাধীনতার অমৃত মহোৎসব ছবির যে থিম তুমি বেছে নিয়েছো, তার থেকে তোমার আদর্শগত পরিপক্কতার পরিচয় পাওয়া যাচ্ছে। আমার ভালো লাগছে যে, বয়ঃসন্ধিকাল থেকেই জাতীয় স্বার্থসংশ্লিষ্ট বিভিন্ন বিষয় সম্পর্কে তোমার জ্ঞান আছে এবং একজন দায়িত্বশীল নাগরিক হিসেবে দেশের উন্নয়নে তোমার ভূমিকা সম্পর্কে তুমি সচেতন।”
স্বনির্ভর ভারত গড়তে সমস্ত দেশবাসীর অবদানের প্রশংসা করে প্রধানমন্ত্রী আরও লিখেছেন, “স্বাধীনতার এই অমৃত কালের মধ্যে দেশ সম্মিলিত প্রয়াসের শক্তিতে এবং ‘সবকা প্রয়াস’-এর মন্ত্র নিয়ে এগিয়ে চলেছে। আগামী দিনে শক্তিশালী ও সমৃদ্ধ ভারত গড়তে আমাদের তরুণ প্রজন্মের অবদান অত্যন্ত গুরুত্বপূর্ণ হতে চলেছে।”
সফল ভবিষ্যতের জন্য অনুরাগকে শুভেচ্ছা জানিয়ে প্রধানমন্ত্রী বলেছেন, তাঁর আশা, অনুরাগ জীবনের পথে সৃজনশীলতাকে সঙ্গে করে এগিয়ে যাবে এবং কাঙ্খিত সাফল্য অর্জন করবে।
অনুরাগকে উৎসাহিত করতে তার ছবিটি নরেন্দ্র মোদী অ্যাপ এবং narendramodi.in ওয়েবসাইটেও আপলোড করা হয়েছে।
উল্লেখ্য, এর আগে অনুরাগ প্রধানমন্ত্রীকে লেখা এক চিঠিতে জাতীয় স্বার্থসংশ্লিষ্ট বিভিন্ন বিষয় তার মতামত জানিয়েছিলেন। তার চিঠিতে অনুরাগ লিখেছিলেন, প্রধানমন্ত্রীর কাছ থেকে তিনি প্রতিকূল পরিস্থিতিতেও ধৈর্য না হারাতে, কঠোর পরিশ্রম ও ঐকান্তিকতার সঙ্গে লক্ষ্যের দিকে এগিয়ে যেতে এবং সবাইকে সঙ্গে করে নেওয়ার শিক্ষা পেয়েছেন।
বিশেষ দ্রষ্টব্য : অনুরাগ রামোলা ২০২১ সালে শিল্প ও সংস্কৃতির জন্য প্রধানমন্ত্রীর জাতীয় শিশু পুরস্কারে ভূষিত হয়েছেন।
CG/SD/SKD/
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৮৮ কোটি ৪৭ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৭ কোটি ৫৪ লক্ষের বেশি টিকার ডোজ রয়েছে
নতুন দিল্লি, ৯ এপ্রিল, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৮৮ কোটি ৪৭ লক্ষ ৯০ হাজার ৪৯৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৭ কোটি ৫৪ লক্ষ ৫২ হাজার ৮৯৬টি টিকার ডোজ হাতে রয়েছে।
CG/BD/AS/
(Visitor Counter : 87
সারওরসায়নমন্ত্রক
জেনেরিক ওষুধ এবং ওষুধের দোকান অনুসন্ধানের জন্য ‘জনৌষোধি সুগম’ মোবাইল অ্যাপ্লিকেশনের সূচনা
নয়াদিল্লি, ২৭ অগাস্ট, ২০১৯
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া দিল্লীতে ‘জনৌষোধি সুগম’ মোবাইল অ্যাপ্লিকেশনের সূচনা করেছেন। এক বছর আগেই প্রধানমন্ত্রী শ্রী নরেন্দ্র মোদী জনৌষোধি সুবিধা জীবানুমুক্ত স্যানিটারি ন্যাপকিন পাওয়ার কথা ঘোষনা করেছিলেন। সেই ঘোষনা মতো এখন থেকে মাত্র এক টাকায় এই ‘জনৌষোধি সুবিধা জীবানুমুক্ত স্যানিটারি ন্যাপকিন’ পাওয়া যাবে। তিনি বলেন, ‘জনৌষোধি সুগম’ মোবাইল অ্যাপ্লিকেশনের মাধ্যমে খুব সহজেই সাধারণ মানুষ জনৌষোধি জেনেরিক ওষুধ এবং ওষুধের দোকান অনুসন্ধান করতে পারবেন।
অনুষ্ঠানে উপস্হিত ছিলেন কেন্দ্রীয় সার ও রসায়ন মন্ত্রকের প্রতিমন্ত্রী শ্রী মনসুখ এল মান্ডোভিয়া। তিনি বলেন, দেশে প্রায় ২ কোটি ৮০ লক্ষ মহিলা শিক্ষার অভাবে এবং দামের কারণে ভালো মানের স্যানিটারি ন্যাপকিন ব্যবহার করতে পারেন না। কেন্দ্রীয় ফার্মাসিউটিক্যাল দপ্তর প্রধানমন্ত্রী ভারতীয় জনৌষোধি কেন্দ্রের মাধ্যমে দেশের প্রত্যেক নাগরিকের কাছে সুলভে ওষুধ পৌঁছে দেওয়ার জন্য বিশেষ উদ্যোগ নিয়েছে বলে জানান শ্রী মান্ডোভিয়া। তিনি বলেন, ২০১৮ সালে বিশ্ব পরিবেশ দিবসে কেন্দ্রীয় সরকার দু-টাকা পঞ্চাশ পয়সা মূল্যে ‘জনৌষোধি সুবিধা জীবানুমুক্ত স্যানিটারি ন্যাপকিন’ দেশের প্রকল্পের সূচনা করেছিলেন। এ বছরের ৩১ জুলাই পর্যন্ত প্রধানমন্ত্রী ভারতীয় জনৌষোধি কেন্দ্র থেকে ১ কোটি ৩০ লক্ষ এই ধরণের স্যানিটারি ন্যাপকিন প্যাড বিক্রি হয়েছে।
প্রধানমন্ত্রী নরেন্দ্র মোদীর ২০১৯এর লোকসভা নির্বাচনের প্রতিশ্রুতি মতো ভারতীয় মহিলাদের কাছে স্যানিটারি ন্যাপকিনকে আরও সহজলভ্য করে তুলতে কেন্দ্রীয় সরকার এখন থেকে প্রতি প্যাড এক টাকা দরে বিক্রির সিদ্ধান্ত নিয়েছে।
জনৌষোধি সুগম মোবাইল অ্যাপ্লিকেশনে বেশকিছু সুবিধা পাওয়া যাবে। খুব সহজে এই অ্যাপ্লিকেশন থেকে জনৌষোধি কেন্দ্রের ঠিকানা পাওয়া যাবে। গুগল ম্যাপের সাহায্যে জনৌষোধি কেন্দ্র খুঁজে পেতেও সুবিধা হবে। এমনকি জনৌষোধি জেনেরিক ওষুধ, তার উপকরণ এবং কত টাকা সাশ্রয় হচ্ছে তাও জানতে পারবেন ক্রেতারা। গুগুল প্লে-স্টোর এবং অ্যাপল প্লে-স্টোর থেকে বিনামূল্যে এই অ্যাপ্লিকেশন ডাউনলোড করা যাবে।
CG/BD/NS
(Visitor Counter : 532
প্রধানমন্ত্রীরদপ্তর
সমাজে একঘরে হওয়ার পরিবর্তে বিভিন্ন সুযোগ সুবিধা পাওয়া : বিকশিত ভারতের পথে অগ্রসরের আরও একধাপ
নতুন দিল্লি, ১ জুন, ২০২৩
প্রধানমন্ত্রী শ্রী নরেন্দ্র মোদী অন্ত্যোদয়ের ভাবনায় বিভিন্ন সিদ্ধান্ত গ্রহণ করে থাকেন। তিনি গরীব সেবা, দরিদ্র ও সমাজের প্রান্তিক মানুষদের ক্ষমতায়নে সোচ্চার। সামাজিক অন্তর্ভুক্তি এবং উন্নয়নের বিষয়ে প্রধানমন্ত্রীর প্রগতিশীল ভাবনা গত ৯ বছরে সরকারকে বিভিন্ন যুগান্তকারী নীতি ও কর্মসূচি গ্রহণ করতে সহায়তা করেছে।
প্রধানমন্ত্রীর ওয়েবসাইটের এক নিবন্ধের লিঙ্ক তাঁর দপ্তর থেকে ট্যুইট করা হয়েছে;
"সমাজের প্রান্তিক শ্রেণীর মানুষদের জন্য সমান সুযোগ সৃষ্টি করার মধ্য দিয়ে সামাজিক ভাবে একটি সমন্বিত জাতি গঠন করা যায়।"
(AC/CB/AS
প্রধানমন্ত্রীরদপ্তর
এশিয়া কাপ ২০২২এ পাকিস্তানের বিরুদ্ধে জয়লাভে ভারতীয় ক্রিকেট দলকে প্রধানমন্ত্রীর অভিনন্দন
নয়াদিল্লি, ২৮ আগস্ট, ২০২২
প্রধানমন্ত্রী শ্রী নরেন্দ্র মোদী এশিয়া কাপ ২০২২এ পাকিস্তানের বিরুদ্ধে জয়লাভের জন্য ভারতীয় ক্রিকেট দলকে অভিনন্দন জানিয়েছেন। শ্রী মোদী বলেছেন, দলের খেলোয়াড়রা সুন্দর ক্রীড়া নৈপুন্য এবং দক্ষতা প্রদর্শন করেছেন।
এক ট্যুইট বার্তায় প্রধানমন্ত্রী বলেছেন;
“আজ #AsiaCup2022 ম্যাচে #TeamIndia দুর্দান্ত খেলেছে। খেলোয়াড়রা সুন্দর ক্রীড়া নৈপুন্য এবং দক্ষতা প্রদর্শন করেছেন। জয়লাভের জন্য তাঁদের অভিনন্দন জানাই।”
PG/CB/NS
(